Diari Oficial de la Generalitat Valenciana


Sumari del DOGV 1437, del 05-12-1990 (1990/819617)

DECRET 187/1990, de 26 de novembre, del Consell de la Generalitat Valenciana, pel qual accepta la cessió, a títol gratuït, de la propietat d'uns terrenys de 3.366 m2, situats a Puçol, carrer Terol i pujada al Picayo, per a la construcció d'una residencia per a la tercera edat, realitzada per l'Ajuntament de Puçol.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/11/26/187/dof/vci/html**

### Dades del document

Número de DOGV
:   1437

Data del DOGV
:   05-12-1990

Secció del DOGV
:   DISPOSICIONS GENERALS

Número del document
:   1990/819617


Data del document
:   26-11-1990

Organisme emissor
:   Conselleria d'Economia i Hisenda

Tipus de document
:   Decret

Decret 187/1990, de 26 de novembre, del Consell de la Generalitat Valenciana, pel qual accepta la cessió, a títol gratuït, de la propietat d'uns terrenys de 3.366 m2 situats a Puçol, carrer Terol i pujada al Picayo, per a la construcció d'una residència per a la tercera edat realitzada per l'Ajuntament de Puçol.  
L'Ajuntament de Puçol, en sessió plenària del dia 28 de juliol de 1989, acordà la cessió gratuïta a la Generalitat Valenciana d'uns terrenys de 3.366 m2, situats a Puçol, c/Terol i pujada al Picayo, dels quals és propietari.  
Aquesta cessió es realitza amb el fi determinant de construir-hi una residència per a la Tercera Edat.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i la formalització de la cessió gratuïta de terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 26 de novembre de 1990,  
DECRETE:  
Article primer  
S'accepta la cessió, a títol gratuït, realitzada per l'Ajuntament de Puçol dels terrenys de 3.366 m2 de superfície, situats a Puçol, c/Terol i pujada al Picayo, que es descriuen a continuació:  
Finca urbana solar, de forma trapezoidal, destinada a equipament amb una extensió de tres mil tres-cents seixantasis metres quadrats, que confronta: al nord, amb la resta de la finca matriu; sud, carrer de Terol; est, carrer en projecte, que forma part d'aquesta finca matriu; i oest, carrer pujada al Picayo. Figura inscrita en el Registre de la Propietat de Massamagrell, tom 1079, foli 27, finca 11.515, inscripció 1ª.  
Article segon  
Aquesta cessió gratuïta dels terrenys esmentats comporta el compromís per part de la Generalitat Valenciana de construir-hi una residència per a la Tercera Edat.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure-la al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest decret.  
Valencia, 26 de novembre de 1990.  
El President de la Generalitat Valenciana, JOAN LERMA I BLASCO  
El Conseller d'Economia i Hisenda, ANTONI BIRLANGA CASANOVA


Còpia Permalink ELI